**Bank/ATM Near Me**

Апликациите базирани на мапирање и навигација одамна го надминаа опсегот на традиционалните Google/Apple Maps.

Ако размислите подобро, тешко е да се најде апликација која не користи геолокација. Од апликации како Find My iPhone или Weather, до Instagram, Uber или Yelp. Повеќето апликации за инстант пораки нудат можност за споделување на вашата локација директно во разговорот. Дури и фотографиите во вашиот смарт телефон се уредно организирани според локацијата и датумот кога се направени.

Многупати сме дошле до ситуација да мора итно да извршиме некаква уплата во најблиската банка или пак да извадиме пари од најблискиот банкомат (заради помала провизија, најчесто се бира банкомат на банка во која се наоѓа и нашата банкарска сметка). Потребен ни е едноставен систем за навигација до најблиската експозитура и банкомат од истата банка, користејќи ја најоптималната рута. Оптималноста на рутата се одредува според барањата и околностите на корисникот (дали ќе користи автомобил, јавен превоз, велосипед или ќе оди пеш). Системот треба да располага со: најкратката, најбрзата и најекономичната рута. Доколку постојат повеќе еднакво оптимални рути, корисникот има можност да избере по негова желба.

По изборот на рутата системот ја прикажува оддалеченоста и проценетото време на пристигнување до експозитурата. Освен тоа, корисникот може да го избере јазикот и дизајнот на апликацијата. Апликацијата е веб-базирана, со тоа, за нејзино користење потребен е стандарден веб прелистувач.

Предности на оваа апликација се тоа што е бесплатна, јавно достапна, релативно лесна за користење, без маркетиншки реклами и pop-ups, како и без потреба од претходна регистрација или најава на самата апликација. Самата апликација содржи само неколку прозорци, а тоа ја прави лесна за користење и навигирање за корисниците.